# Амоняк

### от Уикипедия, свободната енциклопедия

Амонякът е газ с остра характерна миризма. По-лек от въздуха, добре разтворим във вода и лесно втечним при високо налягане. Състои се от 1 обем азот и 3 обема водород, затова отговаря на формулата NH3. Азотният атом е свързан с водородните атоми с полярни ковалентни връзки. Тези връзки са полярни, защото електроотрицателността на азота е по-голяма от тази на водорода. Молекулата на амоняка е полярна поради полярните ковалентни връзки и несиметричния и строеж. При азотния атом има свободна електронна двойка.

## [редактиране] История

Фриц Хабер е немски химик, разработил заедно с Карл Бош метод за промишлено производство на амоняк, ключов за съвременната промишлена химия. През 1918 г. той получава Нобелова награда за химия. През 1934 г. е принуден да емигрира, заради еврейския си произход и умира малко по-късно в Швейцария.

## [редактиране] Свойства

### [редактиране] Физични свойства

Амонякът NH3 е безцветен газ с остра характерна миризма. По-лек от въздуха, добре разтворим във вода и лесно втечним при високо налягане. Амонякът е отровен газ. На чист въздух този газ не се запалва, но при смесване с въздуха запалена свещ ще продължи да гори, при което пламъкът на свеща ще се увеличи, а амонякът ще се изхаби по време на горенето. Ако се смеси кислород с топъл концентриран разтвор амоняк, то получената смес може да бъде запалена и да гори с бледо жълт пламък.

Плътността му спрямо въздуха е 0,59.

При обикновена температура и повишено налягане амонякът лесно се втечнява. Течният амоняк лесно се изпарява, като поглъща голямо количество топлина от околната среда, в резултат на което я охлажда. Затова амонякът широко се използва в хладилната техника.

Амонякът е много добре разтворим във вода. Водният разтвор с масова част на амоняка 25% се нарича амонячна вода.

Образува хидратите NH3.H2О и 2NH3.H2О. Съществуването на NH4ОН все още не се приема еднозначно.

### [редактиране] Химични свойства

Амонякът не само се разтваря във вода, а и химически се свързва с нея. Водният разтвор на амоняка притежава основен характер и променя цвета на лакмуса в син. Азотните атоми от молекулите на амоняка свързват чрез свободните си електронни двойки водородните йони, получени при дисоциацията на водата. Така се образуват сложни положителни амониеви йони (NH4+). В разтвора остават свободни хидроксидни йони (OH-), които определят основния характер на разтвора:

NH3 + H2O → NH4OH

С киселини амонякът взаимодейства по начин, аналогичен на взаимодействието с вода. Получават се соли, наречени амониеви. При тях връзката между амониевия и киселинния йон е йонна:

NH3 + HCl → NH4Cl

При обикновени условия амонякът не реагира нито с кислорода, нито с въздуха. При загряване обаче образува експлозивни смеси. Струя от амоняк гори в среда от чист кислород. В зависимост от условията на взаимодействие се получават различни продукти. За практиката голямо значение има реакцията на каталитично окисляване на амоняка, при което се образува NO:

4NH3 + 5O2 → 4NO + 6H2O + Q

## [редактиране] Получаване

Лабораторно амонякът се получава при взаимодействието на амониев хлорид (NH4Cl, нишадър) с натриева (NaOH) или калциева основа (Ca(OH)2). Процесът се ускорява при загряване:

NH4Cl + NaOH → NH3 + H2O + NaCl

При загряване на амонячна вода също може да се получи амоняк. Промишлено газът се получава чрез пряк синтез - от азот и водород. Катализатор на реакцията е желязото:

N2 + 3H2 ↔ 2NH3

При преработка на каменни въглища като отпаден продукт се получава амоняк. Така той се изхвърля във въздуха.

## [редактиране] Приложение

Амоячната вода се използва в медицината. При загубване на съзнание на пострадалия се дава за много кратко време да вдишва през носа амоняк. При ухапване от насекоми местата се намазват с амонячна вода, която действа като противоотрова. В бита амонячната вода се употребява за пране на цветни тъкани, премахване на петна, избелване на найлони и коприна.

Амонякът се използва за получаване на азотна киселина, минерални торове, пластмаси, багрила, лекарства. Широко приложение намира в хладилната техника, медицината и др. Събира се в метални балони, боядисани в жълто.

## [редактиране] При отравяне

При отравяне с амоняк се препоръчва чист въздух, вдишване на водна пара с прибавка на оцет, пиене на топло мляко, минерална вода. При поражение на кожата тя се измива с чиста вода и се поставят компреси от 5-процентов разтвор на оцет. Може да се използва и 5-процентов разтвор на лимонена киселина.

Взето от „http://bg.wikipedia.org../../../%D0%B0/%D0%BC/%D0%BE/%D0%90%D0%BC%D0%BE%D0%BD%D1%8F%D0%BA.html“.

Категории: Химични вещества | Азотни съединения

##### Views

- Статия
- Беседа
- Текуща версия

##### Търсене

##### На други езици

- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Ido
- Italiano
- 日本語
- Latviešu
- Македонски
- Bahasa Melayu
- Nederlands
- Norsk (nynorsk)
- Norsk (bokmål)
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- தமிழ்
- ไทย
- Türkçe
- Oyghurque
- Українська
- Tiếng Việt
- 中文